CELEX: C2006/131/31
Language: fi
Date: 2006-06-03 00:00:00
Title: Asia C-436/04: Yhteisöjen tuomioistuimen tuomio (toinen jaosto)  9.3.2006  (Hof van Cassatie van Belgiën esittämä ennakkoratkaisupyyntö) — rikosoikeudenkäynti Léopold Henri van Esbroeckia vastaan (Schengenin sopimuksen soveltamisesta tehty yleissopimus — 54 ja 71 artikla — Ne bis in idem -periaate — Ajallinen soveltaminen —  Saman teon  käsite — Huumausaineiden maahantuonti ja maastavienti, joista on nostettu syytteet eri sopimusvaltioissa)

3.6.2006   
            
            
               FI
            
            
               Euroopan unionin virallinen lehti
            
            
               C 131/18
            
         Yhteisöjen tuomioistuimen tuomio (toinen jaosto) 9.3.2006 (Hof van Cassatie van Belgiën esittämä ennakkoratkaisupyyntö) — rikosoikeudenkäynti Léopold Henri van Esbroeckia vastaan
   (Asia C-436/04) (1)
   
   (Schengenin sopimuksen soveltamisesta tehty yleissopimus - 54 ja 71 artikla - Ne bis in idem -periaate - Ajallinen soveltaminen - ”Saman teon” käsite - Huumausaineiden maahantuonti ja maastavienti, joista on nostettu syytteet eri sopimusvaltioissa)
   (2006/C 131/31)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hof van Cassatie van België
   Rikosoikeudenkäynnin asianosainen pääasiassa
   Léopold Henri van Esbroeck
   Oikeudenkäynnin kohde
   Ennakkoratkaisupyyntö — Hof van Cassatie van België — Schengenin sopimuksen soveltamisesta tehdyn yleissopimuksen 54 ja 71 artiklan tulkinta — Ne bis in idem -periaate — Henkilö, jota syytetään jäsenvaltiossa huumausaineiden laittomasta maastaviennistä, vaikka sama henkilö, jota on Norjassa syytetty huumausaineiden laittomasta maahantuonnista, on lainvoimaisesti tuomittu viimeksi mainitussa valtiossa ennen kuin Schengenin sopimus on tullut sovellettavaksi siellä
   Tuomiolauselma
   
               1)
            
            
               Tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 Benelux-talousliiton valtioiden, Saksan liittotasavallan ja Ranskan tasavallan hallitusten välillä tehdyn Schengenin sopimuksen soveltamisesta tehdyn yleissopimuksen, joka allekirjoitettiin 19.6.1990 Schengenissä, 54 artiklaan sisältyvää ne bis in idem -periaatetta on sovellettava rikosasiassa silloin, kun tämä asia on pantu sopimusvaltiossa vireille teoista, joista kyseessä oleva henkilö jo on saanut tuomion toisessa sopimusvaltiossa, vaikka kyseinen yleissopimus ei vielä kyseistä tuomiota julistettaessa ollut voimassa tässä viimeksi mainitussa valtiossa, kunhan se on voimassa kyseessä olevissa sopimusvaltioissa silloin, kun toista rikosasiaa käsittelevä tuomioistuin tutkii ne bis in idem -periaatteen soveltamisedellytykset.
            
         
               2)
            
            
               Saman yleissopimuksen 54 artiklaa on tulkittava siten, että
               
                           —
                        
                        
                           kyseisen artiklan soveltamisen kannalta merkityksellisenä kriteerinä on tapahtuneiden tekojen identtisyyttä koskeva kriteeri, jolla tarkoitetaan sitä, että kyse on joukosta toisiinsa erottamattomasti liittyviä tekoja, riippumatta näiden tekojen oikeudellisesta luonnehdinnasta tai suojatusta oikeushyvästä
                        
                     
                           —
                        
                        
                           rangaistavat teot, jotka ovat samojen huumausaineiden maastavienti ja maahantuonti ja joista nostetaan syyte yleissopimuksen eri sopimusvaltioissa, on lähtökohtaisesti katsottava kyseisessä 54 artiklassa tarkoitetuksi ”samaksi teoksi”, mutta tätä koskeva lopullinen arviointi kuuluu toimivaltaisille kansallisille tuomioistuimille.
                        
                     
         
      (1)  EUVL C 300, 4.12.2004.